गांव ईसापुर निवासी आफाक पुत्र अशफाक के मुताबिक फतेहगढ़ से एटीएम से रुपए निकालकर रविवार को सुबह करीब साढ़े 11 बजे गांव जा रहा था। आरपी कालेज के निकटबाइक सवार बदमाशों ने आफाक की बाइक में टक्कर मारकर गिरा दिया और मारपीट कर उसकी जेब से 13 हजार रुपए व मोबाइल निकाल लिया। बदमाश आफाक को खींचकर गिहार बस्ती की गली में ले जा रहे थे। वहां से गुजर राजेपुर के युवकों ने उसे बचाया। बाद में महरूपुर राबी के ग्राम प्रधान पाल सिंह ने मोबाइल पुलिस को सौंप दिया। पुलिस गिहार बस्ती के अजय, टुंडे, भोला व चंकी को हिरासत में लेकर पूछताछ कर रही है। हिरासत में लिये गये युवकों का कहना है कि वह लोग ट्रक से नमक की बोरियां उतारकर गांव जा रहे थे। गांव के सामने घायल अवस्था में आफाक पड़ा मिला। उसे उठाकर अस्पताल पहुंचाया। घटनास्थल पर मिला मोबाइल उन्होंने प्रधान को सौंप दिया। उधर, थानाध्यक्ष सुनील तिवारी ने बताया कि जांच के बाद आगे की कार्रवाई की जाएगी।